|  |  |
| --- | --- |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI****Općinski načelnik** |
| KLASA: 011-01/20-01/0009URBROJ: 2156-04-01/2-01/20-0004Matulji, 12.05.2020.godine |  |

Na temelju članka 35.stavak 5. Odluke o davanju u zakup i kupoprodaji poslovnog prostora („Službene novine Primorsko-goranske županije“ br. 4/13, 17/14, 8/19 i 09/20) te članka 43. Statuta Općine Matulji („Službene novine Primorsko-goranske županije“ br. 26/09, 38/09, 8/13, 17/14, 29/14, 4/15 – pročišćeni tekst, 39/15 i 7/18), općinski načelnik donosi:

**Odluku**

**o uvjetima i načinu ostvarivanja prava na umanjenje zakupnine zbog nastupa posebnih okolnosti uzrokovanih bolešću Covid 19 te produženju rokova plaćanja zakupnine u 2020.godini**

**Uvodna odredba**

**Članak 1.**

1. Ovom Odlukom utvrđuju se uvjeti i način ostvarivanja prava na umanjenje zakupnine kao potpore poduzetnicima koji nisu mogli obavljati djelatnost
2. Ovom Odlukom se također određuje produžetak plaćanja za dio mjesečne zakupnine za 2020.godinu.

**Umanjenje zakupnine**

**Članak 2.**

1. Zakupci poslovnog prostora Općine Matulji iz članka 35.stavka 2. Odluke o davanju u zakup i kupoprodaji poslovnog prostora ostvaruju pravo na umanjenje zakupnine podnošenjem zahtjeva na obrascu koji je sastavni dio ove Odluke (obrazac - Zahtjev za umanjenje zakupnine zbog nastupa posebnih okolnosti uzrokovanih bolešću Covid 19“).
2. Uz zahtjev iz stavka 1. obveznici su dužni dostaviti isprave i druge dokumente kojima se dokazuje da u razdoblju posebnih okolnosti, odlukama nadležnih tijela nisu smjeli obavljati djelatnost i to:
* Rješenje o minimalno tehničkim uvjetima za prostor u kojima se djelatnost obavlja ili
* drugi akt iz kojeg je vidljivo da je namjena prostora obuhvaćena Odlukom Stožera civilne zaštite Republike Hrvatske o zabrani obavljanja djelatnosti.

**Članak 3.**

1. Zahtjev iz članka 2. može se podnijeti za svaki mjesec za vrijeme trajanja posebnih okolnosti i to istekom mjeseca za koji se zahtjev podnosi.
2. Zahtjev iz članka 2. može se podnijeti i nakon prestanka posebnih okolnosti odnosno nakon ponovnog početka obavljanja djelatnosti za čitavo razdoblje kada se odlukama nadležnih tijela nije smjela obavljati djelatnost u poslovnom prostoru.
3. Krajnji rok za podnošenje zahtjeva je 31.kolovoza 2020.godine.

**Članak 4.**

Iznos umanjenja zakupnine utvrđuje se na način da se mjesečni iznos zakupnine, za mjesec u kojemu su trajale posebne okolnosti, umanjuje srazmjerno broju dana trajanja nemogućnosti obavljanja djelatnosti u tom mjesecu i to prema slijedećoj formuli:

|  |  |  |
| --- | --- | --- |
| Mjesečni iznos zakupnine**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **X** | broj dana u kojima se nije mogla (smjela) obavljati djelatnost |
| broj dana u mjesecu |

**Članak 5.**

1. O zahtjevima rješava Jedinstveni upravni odjel izdavanjem Odobrenja.
2. Za utvrđene iznose umanjenja, Odobrenjem iz stavka 1.ovog članka, smanjiti će iznos zakupnine za uplatu utvrđen Ugovorom o zakupu odnosno ispostavljenim računima za mjesec ili mjesece za koje se traži umanjenje.
3. Iznosi umanjenja utvrđeni Odobrenjem iskazati će se kao rashod Proračuna u okviru Programa „Gospodarstvo“ - Subvencije poduzetnicima.
4. Zahtjevi se podnose na adresu Općine Matulji, Trg. M.Tita 11, Matulji, osobno u pisarnicu Općine ili putem pošte.

**Produženje rokova plaćanja zakupnine**

**Članak 6.**

1. Svim zakupcima poslovnog prostora produžuju se rokovi plaćanja zakupnine do 30.lipnja 2020.godine, za sve mjesečne iznose zakupnine koji dospijevaju do 10.lipnja 2020.godine.
2. Na razdoblje od dospijeća plaćanja pojedinog mjesečnog iznosa zakupnine utvrđene ugovorom o zakupu, do isteka produženog roka plaćanja iz stavka 1., ne obračunavaju se zatezne kamate.

**Završna odredba**

**Članak 7.**

Ova Odluka stupa na snagu danom donošenja, a objavljuje se u „Službenim novinama Primorsko-goranske županije“ te na službenim mrežnim stranicama Općine Matulji.

 Općinski načelnik

|  |  |
| --- | --- |
|  M.P. |  |
|  |  */ Mario Ćiković /*  |

******

**REPUBLIKA HRVATSKA**

**PRIMORSKO-GORANSKA ŽUPANIJA**

**OPĆINA MATULJI**

|  |
| --- |
| **OBRAZAC** |
| **ZAHTJEV ZA UMANJENJE ZAKUPNINE****zbog nastupa posebnih okolnosti uzrokovanih bolešću Covid 19**  |

*1.* **Podaci o podnositelju zahtjeva**

|  |  |  |
| --- | --- | --- |
| 1.  | Ime i prezime / naziv: |  |
| 2. | Adresa sjedišta (ulica i kućni broj, mjesto, poštanski broj): |  |
| 3. | OIB: |  |
| 4.  | Adresa poslovnog prostora (ulica i kućni broj, mjesto, poštanski broj): |  |
| 5. | Kontakt telefon |  |
| 6. | e-mail adresa |  |

*2.* **Podaci za izračun umanjenja:**

|  |  |  |
| --- | --- | --- |
| 1. | Mjesec / mjeseci za koji(e) se traži umanjenje |  |
| 2. | Broj dana kada se odlukama nadležnih tijela nije smjela obavljati djelatnost u poslovnom prostoru u pojedinom mjesecu za koji se traži umanjenje |  |
| 3. | Ugovoreni iznos mjesečne zakupnine sa PDV-om |  |

**Pod materijalnom i kaznenom odgovornošću potvrđujem da su podaci navedeni u ovom zahtjevu istiniti.**

 Mjesto i datum:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 M.P. (ime i prezime te potpis odgovorne osobe)

***Upute za popunjavanje:***

|  |
| --- |
| 1. ***NAČIN I ROKOVI PODNOŠENJA ZAHTJEVA:***
 |
| Zahtjev se može podnijeti za svaki mjesec u vrijeme trajanja posebnih okolnosti i to istekom mjeseca za koji se zahtjev podnosi |
| Zahtjev se može podnijeti i nakon prestanka posebnih okolnosti odnosno nakon ponovnog početka obavljanja djelatnosti za čitavo razdoblje kada se odlukama nadležnih tijela nije smjela obavljati djelatnost u poslovnom prostoru* U tom slučaju se u obrascu moraju navesti
* svi mjeseci za koje se umanjenje traži te
* broj dana kada se nije mogla obavljati djelatnost za svaki mjesec zasebno
 |
| Krajnji rok za podnošenje zahtjeva je 30 dana od dana prestanka posebnih okolnosti, odnosno od dana ponovnog početka obavljanja djelatnosti. |
|  |
| 1. ***NAČIN IZRAČUNA UMANJENJA ZAKUPNINE***
 |
| Iznos umanjenja zakupnine utvrđuje se na način da se mjesečni iznos zakupnine, za mjesec u kojemu su trajale posebne okolnosti, umanjuje srazmjerno broju dana trajanja nemogućnosti obavljanja djelatnosti u tom mjesecu i to prema slijedećoj formuli: *Mjesečni iznos zakupnine**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ X broj dana u kojima se nije mogla (smjela) obavljati*  *broj dana u mjesecu djelatnost* |
|  |
| 1. ***PROVEDBA***
 |
| O zahtjevima rješava Jedinstveni upravni odjel izdavanjem Odobrenja |
| Za Odobrenjem utvrđene iznose umanjenja, umanjiti će iznos zakupnine za uplatu utvrđen Ugovorom o zakupu odnosno ispostavljenim računima za mjesec ili mjesece za koje se traži umanjenje (prijeboj) |
|  |
| 1. ***OBVEZNI PRILOZI***
 |
| * *Rješenje o minimalno tehničkim uvjetima za prostor u kojima se djelatnost obavlja ili drugi akt iz kojeg je vidljivo da je namjena prostora obuhvaćena Odlukom Stožera civilne zaštite Republike Hrvatske o zabrani obavljanja djelatnosti*
 |
|  |
| 1. ***PROVEDBENI PROPISI I AKTI***
 |
| * + *Odluka o davanju u zakup i kupoprodaji poslovnog prostora (Službene novine PGŽ broj 4/13, 17/14, 8/19 i 09/20)*
	+ *Odluka o uvjetima i načinu ostvarivanja prava na umanjenje zakupnine zbog nastupa posebnih okolnosti uzrokovanih bolešću Covid 19 te produženju rokova plaćanja zakupnine u 2020.godini*
 |

|  |
| --- |
|  |
| 1. ***NAČIN PODNOŠENJA ZAHTJEVA***
 |
| *Zahtjevi se podnose na adresu Općine Matulji, Trg. M.Tita 11, Matulji, osobno u pisarnicu Općine ili putem pošte.* |